দ্য ডিভাইন লেডি
দ্য ডিভাইন লেডি হল ফ্র্যাংক লয়েড পরিচালিত ১৯২৯ সালের মার্কিন ঐতিহাসিক জীবনীমূলক চলচ্চিত্র। এতে ভিটাফোন শব্দ, সামঞ্জস্য বিধানকারী সঙ্গীতধর্মী সুর, শব্দ এবং কিছু সামঞ্জস্যপূর্ণ গান রয়েছে, কিন্তু কোন সংলাপ নেই। ছবিটিতে হোরাশিও নেলসন ও এমা হ্যামিলটনের প্রেমের সম্পর্ক বর্ণিত হয়েছে এবং প্রধান এই দুটি চরিত্রে অভিনয় করেন যথাক্রমে ভিক্টর ভারকনি ও করিন গ্রিফিথ। ই. ব্যারিংটনের দ্য ডিভাইন লেডি: আ রোম্যান্স অব নেলসন অ্যান্ড এমা হ্যামিলটন অবলম্বনে এটি চলচ্চিত্রের উপযোগী করেন ফরেস্ট হ্যালসি ও হ্যারি কার। ২য় একাডেমি পুরস্কার আয়োজন থেকে ফ্র্যাংক লয়েড শ্রেষ্ঠ পরিচালনা বিভাগে পুরস্কার অর্জন করেন এবং করিন গ্রিফিথ শ্রেষ্ঠ অভিনেত্রী ও জন এফ. সেইৎজ শ্রেষ্ঠ চিত্রগ্রহণ বিভাগে পুরস্কারের জন্য মনোনয়ন লাভ করেন।